Dezinfekcia

Dezinfekcia je proces alebo činnosť, ktorej cieľom je likvidácia čo najväčšieho počtu choroboplodných alebo nežiaducich mikroorganizmov. Používajú sa pri tom fyzikálne i chemické prostriedky. Dezinfekčné prípravky hrubým zásahom (koagulácia bielkovín, cytolýza) ničia živú hmotu na predmetoch. Tým sa líšia od antiseptík, ktoré majú aj humánne uplatnenie. Rozdiel medzi antiseptikom a dezinficiens je často iba v koncentrácii účinnej látky, určujúcu mieru toxicity a vhodnosť medicínskej aplikácie. V prípade, že cieľom je úplná likvidácia akýchkoľvek živých organizmov (vrátane vírusov a spór), hovoríme o sterilizácii. V dnešnej dobe existuje veľa druhov dezinfekcie. Niektoré sú založené na báze alkoholu, peroxydu vodíka a podobných chemikálii. Na trhu su aj ekologické varianty dezifenckie, ktoré neškodia ľudskému zdraviu ako napríklad Quanocens. Sú na báze medi a striebra.

História 
V roku 1865 francúzsky chemik Louis Pasteur prišiel s myšlienkou, že infekcie spôsobujú mikróby šíriace sa vzduchom. Neskôr začal britský chemik Joseph Lister experimentovať pri operáciach zlomenín s kyselinou karbolovou a fenolom, aby vyhubil mikróby. Dnes sa bez dezinfekcie nezaobíde chirurgia, zdravotníctvo,ani potravinársky priemysel.

 
Hygiena